17.7.2023 г.
BG
Официален вестник на Европейския съюз
C 252/31
Иск, предявен на 26 април 2023 г. — Европейска комисия/Френска република (Дело C-268/23) (2023/C 252/34) Език на производството: френски Страни Ищец: Европейска комисия (представители: E. Sanfrutos Cano и C. Valero) Ответник: Френска република
Искания на ищеца Европейската комисия иска от Съда да: — да установи, че като не е предприела необходимите мерки, за да: — гарантира, че най-късно до 31 декември 2000 г. в 23 агломерации, посочени в настоящия иск, с еквивалент жители над 15 000, събраните градски отпадъчни води преди заустването им се подлагат на вторично пречистване в съответствие с член 4 от Директива 91/271/ЕИО (1), като се спазват параметрите, определени в приложение I, буква Б от директивата или на равностойна обработка, — гарантира, че най-късно до 31 декември 2005 г. в 6 агломерации, посочени в настоящия иск, с еквивалент жители между 10 000 и 15 000 души, събраните градски отпадъчни води преди заустването им се подлагат на вторично пречистване в съответствие с член 4 от Директива 91/271, като се спазват параметрите, посочени в приложение I, буква Б или на равностойна обработка, — гарантира, че най-късно до 31 декември 2005 г. в 58 агломерации, посочени в настоящия иск, с еквивалент жители между 2 000 и 10 000 и които заустват в сладки води или устия, събраните градски отпадъчни води преди заустването им се подлагат на вторично пречистване в съответствие с член 4 от Директива 91/271, като се спазват параметрите, посочени в приложение I, буква Б или на равностойна обработка, — гарантира, че най-късно до 31 декември 1998 г. в 13 агломерации, посочени в настоящия иск, които имат еквивалент жители над 10 000 и които заустват градски отпадъчни води във водите в приемниците, класифицирани като „чувствителни зони“ по смисъла на Директива 91/271, посочените градски води преди заустването им се подлагат на по-строго пречистване от вторичното пречистване или на равностойна обработка, в съответствие с член 5 от Директива 91/271, като се спазват параметрите, посочени в приложение I, буква Б, — гарантира, че пречиствателните станции за градски отпадъчни води в 87 агломерации, посочени в настоящия иск, са проектирани, изградени, експлоатирани и поддържани по такъв начин, че да осигуряват достатъчна производител­ ност при всички нормални климатични условия на мястото, където са разположени, и че при проектирането им се държи сметка за сезонните колебания на притока органични вещества в съответствие с член 10 от Директива 91/271, — гарантира, че компетентните органи или съответните институции наблюдават заустванията от пречиствателните станции за градски отпадъчни води в 87 агломерации, посочени в настоящия иск, за да проверят съответствието им с изискванията на приложение I, буква Б, съгласно процедурите за контрол, определени в приложение I, буква Г, както се изисква от член 15, параграф 1, първо тире от Директива 91/271, Френската република не е изпълнила задълженията си по членове 4 и/или 5 във връзка с приложение I, буква Б, по член 10, както и по член 15 във връзка с приложение I, букви Б и Г към Директива 91/271, — да осъди Френска република да заплати съдебните разноски.
Основания и основни доводи Комисията изтъква четири основни твърдения за нарушения.
От една страна, Френската република не е взела необходимите мерки, за да гарантира, че в 87 агломерации събраните градски отпадъчни води преди заустването им се подлагат на вторично пречистване в съответствие с член 4 от Директива 91/271 като се спазват параметрите, посочени в приложение I, буква Б към тази директива, или на равностойна обработка.